LALIN กำไรปี 60 ดีเกินคาดแถมปันผลสูง แนะซื้อเป้า 6.15 บาท
LALIN กำไรปี 60 ดีเกินคาดแถมปันผลสูง แนะนำ"ซื้อ"เป้าหมาย 6.15 บาท
27 ก.พ. 2561

บล.ดีบีเอสฯ ระบุในบทวิเคราะห์วันนี้(27ก.พ.) ว่า บริษัท ลลิล พร็อพเพอร์ตี้ จำกัด (มหาชน) หรือ LALIN  กำไรหลักปี 60 เป็น 681 ล้านบาท +36% เทียบช่วงเดียวกันของปีก่อนถือว่าดีกว่าคาด 8% สาเหตุที่ดีกว่าคาดเพราะรายได้จากการขายมากกว่าคาด 6% และสามารถประหยัดค่าใช้จ่ายขายและบริหารได้ดี คือเทียบกับรายได้เป็นสัดส่วน 15.9% เทียบกับที่คาดไว้คือ 16.3% นั่นคือ กำไร 4Q60 ออกมาดีกว่าที่ประมาณการไว้
ฐานะการเงินดี อัตราส่วนหนี้สินสุทธิต่อทุนปลายปี 60 เป็น 0.7 เท่า กระแสเงินสดจากการดำเนินงานปี 60 เป็น +898 ล้านบาท เพิ่ม 98% เทียบช่วงเดียวกันของปีก่อนพร้อมกันนี้ได้ประกาศปันผลงวดสุดท้ายปี 60 ที่ 0.165 บาท  XD 15 มี.ค.61 และจ่าย 11 พ.ค.61 คิดเป็นอัตราผลตอบแทนที่ 3.1% ถือว่าอยู่ในเกณฑ์ดี
สำหรับประมาณการและราคาพื้นฐานกำลังอยู่ในช่วงทบทวน หลังได้ข้อมูลเพิ่มจากทีมผู้บริหารก่อน แต่ประมาณการเดิมปี 61 กำไรโตได้ 4.4% เทียบช่วงเดียวกันของปีก่อนเป็น 711 ล้านบาท
คงคำแนะนำ ซื้อ ราคาพื้นฐาน 6.15 บาท ราคาปิดมีส่วนเพิ่ม 15% จุดเด่นเป็นหุ้นปันผลสูง คาดการณ์อัตราผลตอบแทนปันผลปี 61 ที่ 5.6%